Christina Applegate

Christina Applegate (s. 25. marraskuuta 1971 Hollywood, Kalifornia) on yhdys­valtalainen näyttelijä. Hän näytteli Kelly Bundya komedia­sarjassa Pulmuset vuosina 1987–1997.

 Ura 
Christina Applegate oli vain kolmen kuukauden ikäinen, kun hän esiintyi ensimmäisen kerran televisiossa. Hän oli äitinsä, näyttelijä Nancy Priddyn sylissä Päivien viemää -saippuaoopperan jaksossa. Christinan isä oli äänitetuottaja Bobby Applegate. Nancy Priddy ja Bobby Applegate erosivat, ja Priddy kasvatti tyttärensä yksin.

Applegate oli 15-vuotias, kun hän sai roolin televisiosarjasta Pulmuset. 11 kautta kestäneessä tilannekomediassa Applegate näytteli perheen yksinkertaista tytärtä Kelly Bundyä. Pulmusten ohjella hän teki myös joitakin elokuvia, muun muassa vuoden 1991 komedian Apua! Lastenvahti kuoli – eihän kerrota äidille?

Applegate pyrki 1990-luvun lopulla erottumaan aiemmasta Kelly Bundyn hahmosta. Hänen elokuviaan olivat muun muassa vuonna 1998 ensi-iltansa saaneet komediat The Big Hit ja Jane Austenin mafia!, jossa Applegate näytteli nuoren mafioson morsianta. Applegaten uusi televisiosarja oli myös vuonna 1998 alkanut Jesse, jossa hän näytteli työn ja perheen välillä taiteillutta yksinhuoltajaäitiä. Sarjan inspiraationa oli Applegaten oma nuoruus äitinsä kanssa. Sarja lakkautettiin kahden tuotantokauden jälkeen.

Applegaten vuoden 2001 aikamatkustuselokuva Just Visiting – kuokkavieraat keskiajalta oli sekä kriittinen että taloudellinen pettymys. Sen jälkeen hän näytteli elokuvissa Radalla (2002), Huippunäkymät (2003) ja Uutisankkuri: Ron Burgundyn legenda (2004). Applegate vieraili myös televiosarjassa Frendit, missä hän esitti Rachel Greenin siskoa Amyä. Applegate voitti roolista Emmy-palkinnon vuonna 2003 ja oli uudestaan ehdolla vuonna 2004.

Applegaten seuraava tilannekomediasarja oli vuonna 2007 alkanut Samantha, jota hienoisesta menestyksestä huolimatta näyttettiin vain kaksi kautta. Myös sarjaa Up All Night näytettiin kaksi kautta. Applegate näytteli 2010-luvulla muun muassa elokuvissa Uutisankkuri 2: Legenda jatkuu (2013), Loma (2015) ja Bad Moms (2016). Vuonna 2019 alkoi puolestaan musta komedia Dead to Me.

Applegate on toiminut rintasyöpäjärjestön puheenjohtajana. Hän kannattaa eläinten oikeuksia ja PETA-järjestöä.

Vuonna 2009 People-lehti nimesi Applegaten maailman kauneimmaksi henkilöksi.

 Yksityiselämä 
Vuonna 2008 Applegate sairastui rintasyöpään. Häneltä poistettiin molemmat rinnat, kun häneltä löydettiin rintasyövälle altistava BRCA1-geeni. Häneltä poistettiin vuonna 2017 syöpäriskin pienentämiseksi myös munanjohdimet ja munasarjat. Applegatella todettiin MS-tauti kesällä 2021.

Applegate oli 2001–2005 naimisissa näyttelijä Jonathan Schaechin kanssa. Applegate ja muusikko Martyn LeNoble saivat tyttären vuonna 2011 ja menivät kaksi vuotta myöhemmin naimisiin.

 Filmografia 

pienois|pysty|Christina Applegate Golden Globe -gaalassa tammikuussa 2009.

 Elokuvat Vuosi Nimi Rooli 1979  Jaws of Satan  Kim Perry 1981  Beatlemania  Fani 1990  Streets  Dawn 1991  Apua! Lasten­vahti kuoli – eihän kerrota äidille  Sue Ellen Crandell 1995  Vibrations  AnamikaWild Bill  Lurline Newcomb Across the Moon  Kathy 1996  Mars hyökkää!  Sharona 1997  Nowhere  Dingbat 1998  Jane Austenin mafia!  Diane Steen The Big Hit  Pam SchulmanClaudine’s Return  Claudine Van Doozen 1999  Out in Fifty  Lilah 2000  The Brutal Truth  Emily 2001  Sol Goode   Just Visiting  prinsessa Rosa­lind  Julia Malfete 2002  Radalla  Courtney Rock­cliffeHeroes  Wife 2003  Grand Theft Parsons  Barbara Wonderland  Susan Launius View from the Top  Christine Montgomery 2004  Kuusi, pukki & kuokkavieras  Alicia Valco Uutisankkuri: Ron Burgundyn legenda  Veronica Corningstone Kuukauden koheltajat  Sara Goodwin 2005  Tilt-A-Whirl  asiakas 2008  The Rocker  Kim Powell 2010  Kaukorakkautta  Corinne 2011  Hall Pass – lupa rellestää  Grace 2013  Uutisankkuri 2: Legenda jatkuu  Veronica Corningstone 2015  Loma  Debbie Griswold 2016  Bad Moms  Gwendolyn 2017  Crash Pad  Morgan A Bad Moms Christmas  Gwendolyn Televisioelokuvat 1983  Grace Kelly  Young Grace Kelly 1988  Dance ’til Dawn  Patrice Johnson 2001  Prince Charming  Kate 2005  Suzanne's Diary for Nicholas  dr. Suzanne Bedford

 Televisio Vuosi Sarja Rooli Jaksot 1972  Päivien viemää  vauva  1981  Father Murphy   1 1984  Charles in Charge   2 1985  Washington  tytär   1986  Silver Spoons  Jeannie Bolens  1 All Is Forgiven   1 Still The Beaver   1Hämmästyttävät tarinat  Holly  1 1986–1987  Kylmää terästä  Robin Kennedy   1987  Perhe on paras  Kitten  1 1987–1997  Pulmuset  Kelly Bundy   1988  21 Jump Street  Tina  1 1991  Top of the Heap  Kelly Bundy  2 1996  Mad Tv  oma itsensä  vieraileva rooli   1998–2000  Jesse  Jesse Warner  42 2002, 2003  Frendit  Amy Green  2 2007–2009  Samantha  Samantha Newly  35 2008  Reno 911!  Seemji  1 2011–2012  Up All Night  Reagan Brinkley  35 2019–2022  Dead to Me  Jen Harding  

 Ääninäyttely Vuosi Elokuva / sarja Rooli 2004  Kukkulan kuningas  Colette / Attorney 2007  Farce of the Penguins  Melissa 2009  Alvin ja pikkuoravat 2  Brittany 2010  Kissat ja koirat: Katti Katalan kosto  Catherine 2011  Alvin ja pikkuoravat 3  Brittany 2014  Manolon lumoava matka  Mary Beth

 Lähteet 

 Aiheesta muualla 

Luokka:Yhdysvaltalaiset näyttelijät
Luokka:Yhdysvaltalaiset lapsinäyttelijät
Luokka:Seulonnan keskeiset artikkelit
Luokka:Vuonna 1971 syntyneet
Luokka:MS-tautia sairastavat henkilöt
Luokka:Elävät henkilöt